K O N T R A K T

uzatvorený medzi

Ministerstvom zdravotníctva Slovenskej republiky
Číslo kontraktu zadávateľa: 13/2014
              
a

Národnou transplantačnou organizáciou
Číslo kontraktu riešiteľa: 01/2014

Čl. I.
Účastníci kontraktu

Zadávateľ:		Ministerstvo zdravotníctva Slovenskej republiky
Sídlo		Limbová 2,  837 52 Bratislava  37
Štatutárny zástupca 			JUDr. Zuzana Zvolenská, ministerka
Bankové spojenie			Štátna pokladnica
Číslo účtu			SK69 8180 0000 0070 0015 0115
IČO			00165565
(ďalej len "zadávateľ)
a

Riešiteľ:			Národná transplantačná organizácia (NTO)
Sídlo			Limbova 14, 833 03  Bratislava 37
Štatutárny zástupca			MUDr. Daniel Kuba, PhD. 
			riaditeľ
Bankové spojenie			Štátna pokladnica
Číslo účtu			SK37 8180 0000 0070 0046 3613
IČO			42267617
(ďalej len "NTO")

Čl. II.

Právne vzťahy
	
Kontrakt sa uzatvára v zmysle Uznesenia vlády SR č.1370 zo dňa 18.12. 2002. Kontrakt nie je zmluvou, ani dohodou, ale plánovacím organizačným aktom.

Čl. III. 
Trvanie kontraktu

Kontrakt sa uzatvára na obdobie od 1. januára 2014 do 31. decembra 2014.

Čl. IV.
Platobné podmienky

1.	Objem finančných prostriedkov určených  na činnosť NTO  sa stanovuje na základe rozpočtu zadávateľa schváleného zákonom  č. 473/2013 Z. z. o štátnom rozpočte na rok 2014.
2.	Celková hodnota prác kontraktu je stanovená vo výške  300 000,00 € (slovom tristotisíc EUR). 
3.	Vzhľadom na charakter stanovenej úlohy sa kalkulácia práce riešiteľa určuje v človeko - mesiacoch *(čm), čo predstavuje 156 čm.
4.	Cena práce a ostatné priame a režijné náklady pripadajúce na jedného riešiteľa za človeko-mesiac v roku 2014 sa stanovuje na 1 923,08 €. Kalkulácia ceny čm vychádza z nákladov riešiteľa, ktoré zahŕňajú priamu mzdu na pracovníka, ostatné priame a režijné náklady organizácie.
5.	Zadávateľ  sa zaväzuje poskytnúť riešiteľovi finančné prostriedky prostredníctvom Štátnej pokladnice do výšky celkového ročného objemu stanoveného v odst.1 a v odst. 2 tohto článku kontraktu.
6.	Zadávateľ a riešiteľ môžu prehodnotiť hodnotu prác kontraktu uvedenú v odst. 2 tohto článku kontraktu a v nutných prípadoch zmeniť objem kontraktom dohodnutého objemu finančných prostriedkov v rozsahu a termínoch určených príslušným uznesením vlády Slovenskej republiky, ako aj v závislosti od vývoja hospodárskeho stavu Slovenskej republiky, prípadne zmeny rozsahu zabezpečovania úloh vyplývajúcich zo zákona č. 576/2004 Z. z. o zdravotnej starostlivosti a službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov.

___________________________________________________________________________
* človekomesiac (čm) je údaj, ktorý sa vypočíta podielom celkovej hodnoty kontraktu a celkovej hodnoty na 1 zamestnanca
    za mesiac. Je to štatistický údaj, ktorý určuje počet zamestnancov vykonávajúcich  opakujúce sa činnosti v priebehu roka.

Čl. V.
Predmet činnosti

Predmetom kontraktu sú vybrané činnosti vyplývajúce pre riešiteľa zo zákona č. 576/2004        Z. z. o zdravotnej starostlivosti a službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov.

Účastníci kontraktu sa dohodli na riešení úloh, činností, resp. služieb v nasledovnom rozsahu:

Úloha, činnosť, resp. služba							        Kapacita v čm

Tématické oblasti:									           
										34
1.	Vedenie národného transplantačného registra a záznamy o poskytovateľoch   vykonávajúcich odbery a transplantácie                                                                
1.1.	čakacie listiny na transplantácie všetkých orgánov,
1.2.	register živých darcov,
1.3.	register ostatných darcov,
1.4.	register osôb, ktoré vyjadrili počas svojho života nesúhlas s odobratím orgánov, tkanív a buniek po smrti,
1.5.	záznamy o činnosti poskytovateľov vykonávajúcich odber a záznamy o činnosti transplantačných centier vrátane celkových počtov žijúcich a mŕtvych darcov, ako aj o typoch a počtoch odobratých orgánov, tkanív a buniek, transplantovaných orgánov, prenesených tkanív a buniek a zlikvidovaných orgánov, tkanív a buniek, 
1.6.	aktualizovaný zoznam poskytovateľov vykonávajúcich odber a aktualizovaný zoznam transplantačných centier a tkanivových zariadení,
		37
2.	Koordinácia odberových a transplantačných aktivít
2.1.	koordinuje na vnútroštátnej úrovni činnosti súvisiace s výkonom transplantácií orgánov,
2.2.	dohliada na výmeny orgánov s inými členskými štátmi a s tretími krajinami
2.3.	udeľuje na základe žiadosti písomný súhlas na vývoz tkaniva alebo bunky mimo územia Slovenskej republiky, ak nie je príjemca na území Slovenskej republiky
								    Kapacita v čm
17
3.	Správa informačného systému								
3.1.	spravuje transplantačný informačný systém dostupný nepretržite
												23
4.	Bezpečnosť orgánov a tkanív
4.1.	NTO je povinná vytvoriť systém vysledovateľnosti všetkých orgánov, ktoré boli odobraté, pridelené a transplantované na území Slovenskej republiky od darcu  po príjemcu a naopak,
4.2.	je povinná zaviesť identifikačný systém darcov a príjemcov, ktorým bude možné identifikovať každé darcovstvo a každý orgán a príjemcu, ktorý s ním súvisí, a opatrenia na zabezpečenie dôvernosti a bezpečnosti údajov,
4.3.	uchováva údaje pre plnú vysledovateľnosť najmenej 30 rokov od darcovstva; tieto údaje sa môžu uchovávať v elektronickej forme,
4.4.	je povinná pri hlásení závažných nežiaducich reakcií a závažných nežiaducich udalostí, ktoré môžu ovplyvniť kvalitu a bezpečnosť orgánov a ktoré možno pripísať testovaniu, charakteristike, odberu, konzervácii a prevozu orgánov, ako aj akejkoľvek závažnej nežiaducej sponzorovanej počas transplantácie alebo po nej, ktorá môže s týmito úkonmi súvisieť postupovať koordinovane so systémom oznamovania hlásení závažných nežiaducich udalostí a závažných nežiaducich reakcií, ktoré môžu ovplyvniť kvalitu a  bezpečnosť tkanív a buniek,
4.5.	NTO sa zapojí do hlásenia závažných nežiaducich udalostí a reakcií v rámci štátov EÚ podľa zásad Vykonávacej smernice Komisie 2012/25/EÚ z 9. októbra 2012, ktorou sa stanovujú informačné postupy na výmenu ľudských orgánov určených na transplantáciu medzi členskými štátmi (Ú. v. EÚ L 275, 10. 10. 2012).

45
5.	Referenčná činnosť
5.1.	vykonáva činnosť referenčného a kontrolného laboratória s celoslovenskou pôsobnosťou vyšetrujúceho ľudské leukocytárne antigény.

Ostatné úlohy, ktoré Národnej transplantačnej organizácii ukladá slovenská legislatíva a európske právne predpisy, nie sú pokryté týmto kontraktom vzhľadom na pridelený objem finančných prostriedkov.

Príloha č. 1 tohto kontraktu obsahuje hodnotiace parametre plnenia úloh kontraktu a je jeho neoddeliteľnou súčasťou.

Čl. VI.

Spôsob a termín vyhodnotenia kontraktu

1.	Priebežné hodnotenia  plnenia úloh kontraktu sa uskutočnia formou kontrolného dňa raz za štvrťrok, najneskôr do 20. dňa nasledujúceho mesiaca po uplynutí príslušného štvrťroka za účasti zástupcov zadávateľa a NTO.
2.	Na kontrolnom dni sa prerokuje priebeh plnenia jednotlivých úloh a problémy spojené s ich plnením.
3.	Plnenie úloh vyplývajúcich z kontraktu sa vyhodnotí po uplynutí trvania kontraktu formou kontrolného dňa najneskôr do 20. januára 2015 za účasti zástupcov zadávateľa a zodpovedných riešiteľov.
4.	Dokumentácia potrebná k vyhodnoteniu kontraktu bude pozostávať z hodnotení predošlých štvrťrokov a z hodnotenia za IV. štvrťrok 2014.

Čl. VII.
Práva a povinnosti zúčastnených strán

1.	Zadávateľ sa zaväzuje :
a)	zabezpečiť financovanie predmetu činnosti uvedeného v čl. V. v celoročnom rozsahu podľa čl. IV. tohto kontraktu,
b)	poskytnúť riešiteľom konzultácie, štatistické údaje prípadne materiálne technické prostriedky potrebné k riešeniu úloh a k vykonávaniu činností uvedených v čl. V. tohto kontraktu,
c)	v dohodnutých termínoch organizovať a vykonať kontrolné dni plnenia všetkých úloh dohodnutých týmto kontraktom,
d)	včas informovať NTO o zmenách v zadaní úloh,
e)	poskytnúť riešiteľovi navrhované zmeny zákona o odberoch a transplantáciách k pripomienkovaniu.

2.	Zadávateľ má právo:
a)	vykonávať priebežné kontroly plnenia úloh dohodnutých týmto kontraktom,
b)	sankcionovať NTO v prípadoch nedodržania termínov plnenia úloh. Spôsob a výška sankcií sa stanoví na kontrolnom dni. 
c)  Zmeniť objem kontraktom dohodnutého objemu finančných prostriedkov v nutných prípadoch v rozsahu a termínoch určených príslušným uznesením vlády Slovenskej republiky, ako aj v závislosti od vývoja hospodárskeho stavu Slovenskej republiky.“

3.	NTO sa zaväzuje :
a)	riadne, v požadovanej kvalite a podľa stanovených termínov vykonávať činnosti dohodnuté týmto kontraktom,
b)	dodržať celoročný rozpočet dohodnutý kontraktom a neprekročiť náklady stanovené na riešenie úloh v zmysle kontraktu,
c)	predložiť týždeň pred termínom konania kontrolného dňa všetky dohodnuté podklady na rokovanie kontrolného dňa,
d)	informovať zadávateľa o problémoch, ktoré sa vyskytli v priebehu riešenia úloh,
e)	zabezpečiť ochranu všetkých údajov, ktoré zadávateľ poskytne NTO i po skončení kontraktu.
f)	spolupracovať so zadávateľom a pomáhať mu pri transpozícii právne záväzných aktov Európskej únie do slovenskej legislatívy.

4.	NTO má právo: 
a)	bezplatne získať od zadávateľa všetky štatistické údaje potrebné na riešenie, overenie výsledkov riešenia úlohy. Rozsah, termíny a spôsob poskytovania údajov pre jednotlivé úlohy, činnosti, alebo služby sa stanoví v protokole,
b)	požadovať od zadávateľa, aby podľa povahy odovzdávanej práce, vytvoril príslušné technické a organizačné podmienky jej prezentácie a overenie.

Čl. VIII.
Zverejnenie kontraktu a verejný odpočet

1.	Tento kontrakt zverejnia obidve zúčastnené strany  na svojich webových sídlach do 30 dní po jeho podpise.
Záverečnú správu o plnení kontraktu zverejnia obidve strany na svojich internetových stránkach do 31. januára 2015. 
2.	Tento kontrakt je vyhotovený v štyroch vyhotoveniach, z ktorých každá strana obdrží po dvoch exemplároch.

3.	Kontrakt je možné meniť a dopĺňať len po vzájomnej dohode obidvoch strán a to formou dodatkov.
4.	Tento kontrakt nadobúda platnosť dňom jeho podpísania zúčastnenými stranami                     a účinnosť dňom nasledujúcim po dni jeho zverejnenia v Centrálnom registri zmlúv.

V Bratislave, dňa  						

       _________________		                                                     _________________
            za zadávateľa                                                                           za riešiteľa			
       JUDr. Zuzana Zvolenská                                                         MUDr. Daniel Kuba, PhD.           
                 ministerka                                                                           riaditeľ

      Ministerstvo zdravotníctva                                                            Národná transplantačná
        Slovenskej republiky                                                                   organizácia

Príloha č.1

Hodnotiace parametre plnenia úloh kontraktu : 

1.	Náklady na plnenie úlohy budú v roku 2014 predstavovať 300 000 €

2.	Počty pacientov na čakacích listinách

3.	Počty odberov a transplantácií orgánov, tkanív a buniek

4.	Počty vydaných potvrdení a povolení

5.	Počet vykonaných kontrol:
          transplantačných centier
          tkanivových bánk

6.	Počet prijatých a spracovaných hlásení o nežiaducich reakciách a udalostiach

7.	Počet a spracovanie referenčných vzoriek